|  |  |  |
| --- | --- | --- |
| Obrak | Auzokide batek salatu du Ubitxako 18. zenbakiaren pareko zebra-bidea gaizki eginda dagoela. Esaten du gurutzatzerakoan, oraindik gutxiago ikusten dela eta gainera aparkaleku bat kendu dela. Pasabide goratua bi metro gorago eraman behar zen. | Lehen zegoen pasabidea goratu zen. Gorago, espaloia estuagoa da eta garaje bateko sarbidearen irisgarritasuna oztopatu dezake. |
| Alkatetza | Batek zebra-bideak ondo erabiltzeko kanpaina bat eskatu du. Bere ustez, Eibarren ez ditu inork errespetatzen. | Komunikazio eta diseinu estudio bati eskatu zaio kanpaina bat egiteko helburu horrekin. Momentu honetan, proiektu desberdinak aztertzen ari gara. |
| Obrak | Batek galdetu du Ubitxatik Ubitxa 4 eta 6 zenbakietara eskailera mekanikoak egiteko aukeraz; eskailera asko daude eta bertara iristeko oztopo dira. | Eremu horretako irisgarritasuna hobetzeko azterketa bat egin da. Honen gauzatzea udalaren ahalmen ekonomikoaren araberakoa izango da. |
| Udaltzaingoa | Ubitxan auto asko egoten dira bigarren ilaran aparkatuta eta ibilgailuak pasatzea oztopatzen dute. | Pertsonalari agindu zaio kontrolatzeko Ubitxan bigarren ilaran aparkatuta dauden ibilgailuak. |
| Zerbitzuak | Potosio etxearen inguruan arratoiak ibiltzen direla dio batek, katuen tamainako arratoiak. | Udalerrian arratoiak hiltzearen arduradunari abisatu zitzaion eta egin beharreko lanak burutu zituen Ubitxa 8 zenbakiaren inguruan. Hala ere, esan beharra dago eremu hori garbiketa egoera txarrean dagoela eta brigadari abisua bidali zaio zonalde hori garbitu dezan. |
| Obrak | Mutiolako auzokide batzuek adierazi dute Mutiola, Errekatxu eta Txaltxa Zelai inguruan aparkaleku falta dagoela eta trafiko handia. Esaten dute egiten ari diren obrekin, gainera, aparkaleku gehiago kentzen ari direla eta udaltzainei eskatzen die eskuzabalago eta ulerkorragoak izateko: kaleko 2, 4 eta 6 zenbakien aurreko espaloi gainean beti aparkatu omen da.  | Eremu horretako bizilagunekin hainbat bilera egin dira eta eurekin adostutako aldaketa batzuk egin dira. |
| Obrak | Mutiola kaleko 4. zenbakiko lokal baten jabeak salatu du askotan ezin izaten direla lokalera sartu eta irten, autoek atearen aurrean aparkatzen baitute eta gainera hormatik oso gertu. Gaineratu du auzokideek iraindu egiten dutela eta ezin dela espaloitik igaro ibilgailuak aparkatuta egoten direlako. | Eremu horretako bizilagunekin hainbat bilera egin dira eta eurekin adostutako aldaketa batzuk egin dira. |
| Udaltzaingoa | Urkiko 13. zenbakiko auzokide bat kexu da kotxeak oso azkar jaisten direlako. | Urkiko 13. Zenbakiaren parean badago pasabide goratu bat, abiadura murriztea behartzen duena. |
| Zerbitzuak | Hauxe salatu du: eskoletara doan arrapala mekanikoak kirrinka egiten du hondatzen denean eta traba handia egiten du, batez ere, lotarako orduetan. | Mantentze lanak egiten dituen enpresari bidali zitzaion kexa arazoa konpontzeko. Birdoitze lanak egin ostean, soinuaren arazoa konpondu zen.  |
| Zerbitzuak | Batek eskatu du ez labaintzeko produkturen bat emateko Eroskiko igogailutik irten eta berehala dauden estoldei, oso irristakorrak dira eta.  | Brigadak estolda guztiei ez labaintzeko produktua eman zien. Lanak 2017ko otsailaren 27an amaitu ziren. |
| Obrak | Errekatxuko bizilagun batek galdetu du ea zabaldu behar ote den espaloia; izan ere, obraren ondorioz, apurtu egin da. | Espaloiak konpontzeko lanetan, hauen zabalera mantendu da. Kalearen estutasunak ez luke baimenduko espaloiak zabaltzea aparkalekuak kendu gabe. |
| Zerbitzuak | Auzokide batek eskatu du pibote bat jartzeko Eulogio Garate Mutiolarekin lotzen duen igogailua dagoen espaloian. Esaten du kotxeak aparkatzen direla bertan eta ez dutela uzten pasatzen. | Pibote bat jartzeak ez luke ekidituko autoek bertan aparkatzea oinezkoen pasabidea oztopatuz. Udaltzainei esan zaie salatzeko eremu horretan gaizki aparkatzen duten autoak. |
| Zerbitzuak | Batek kexa hau adierazi du: Ikastolako espaloia eta kanposantu azpiraino oso egoera txarrean dago. | Brigadari eskatzen zaio Ikastolako espaloian eta kanposantuaren sarbidean solte eta apurtuta dauden baldosak konpontzeko. Lan hau 2017ko otsailaren 1ean amaitu zen. |
| Obrak | Auzokide batek eskatu du konpontzeko Eulogio Garatetik Errekatxura doan kale estua. | Gai hau aztertu da, baina irtenbidea zaila da, hormaren egonkortasunari eta Errekatxuko 2 eta 4 zenbakien sarbideei eragiten dielako. |
| Alkatetza | Bidebarrietatik Errekatxurako igogailuaren gainean galdetu du batek. | Proiektu hau aztertzen ari da. |
| Obrak | Aukera hau planteatu du batek: aparkalekuak egitea Montecasino tabernaren terraza ondoan dagoen orubean. | Aztertzen ari da. |
| Zerbitzuak | Errekatxun garbitasun arazoak daudela salatu du batek. | Mankomunitateari bidali zaio kexa eta jakinarazi digu baldeadora eremu horretatik pasatu zela kexa jaso ostean. Hala ere, gogorarazi beharra dago Mankomunitatea 7 egunetatik 6tan Errekatxutik pasatzen dela. |
| Zerbitzuak | Errekatxuko faroletako batek ez du funtzionatzen. | Argiketariek farola konpondu zuten 2017ko otsailaren 2an. |
| Zerbitzuak | Errekatxuko zuhaitzen ingurua zikin-zikin dagoela adierazi du batek. | Lur eremu hori jabetza pribatukoa da. Udalatik, jabeei eskatzen zaie lur eremu hauen garbiketa lanak egitea eta segurtasun, osasungarritasun eta apaingarritasun baldintzetan mantendu dezatela. |
| Zerbitzuak | Juan Gisasola kaleko 14. zenbakiko auzokide batek esan du belarra mozten denean ez dela jasotzen. | Belarra ez da jasotzen moztu ostean. Denbora batean uzten da lehortu dadin eta bolumena galdu dezan modu erosoago batean eraman ahal izateko. |
| Udaltzaingoa | Batek ohartarazi du autoak oso azkar pasatzen direla Urki 1eko gunea eta Ubitxa lotzen dituen zebra-bidetik. | Ez da antzeman autoak oso azkar pasatzen direnik adierazten den puntu horretan. |
| Zerbitzuak | Urki 1eko auzokide bat kexatu da farolak fatxadan eta leihoen gainean edukitzearen ondorioz jasaten duen argi kutsaduragatik. Eskatu du Urkiko luminarien azterketa bat egiteko. | LED argiteriaren ordezkapena egiten denean, argiaren eta honen kutsaduraren azterketa bat egingo da. |
| Hirigintza | Ubitxako auzokide batek galdetu du, 13 eta 15 zenbakietako auzokideen izenean, ea Udalak ezartzen duen katastroko balioa. Esaten du OHZk igotzen jarraitzen duela, nahiz eta eraikin biak ordenamendutik kanpo egon. Galdetu du ea badagoen proiekturik arazoa konpontzeko. | OHZ udal zerga bat da eta Gipuzkoako Foru Aldundiak egiten dituen katastroko balorazioen kalkuluen araberakoa da. Aldundiak, orain dela gutxi, bere balorazioak aldatu ditu eta horren aurrean alegazioak aurkezteko aukera dago. Ubitxa 13 eta 15 zenbakien kasuan, garatu beharreko bizitegi-auzoaren barne daude eta, ziurrenik, balorazio altua zoruaren potentzial altuaren ondorio da. |
| Zerbitzuak | Sansaburuko auzokide batek salatu du txakur-kaka asko egoten direla, baita atarietan ere. | Mankomunitatea astean 6 alditan pasatzen da eremu horretatik. Gizalege eta kontzientziazio kontua da. Hala ere, Udaltzaingoak zigorrak jartzen dizkie txakur-kaka jasotzen ez duten jabeei, beti ere, arau-haustearen momentuan badaude. |
| Udaltzaingoa | Batek eskatu du isuna jartzeko espaloi gainean aparkatzen duten kotxeei. | Pertsonalari berriro ere agindu zaio espaloiaren gainean aparkatzen duten autoei zigortzeko. |
| Zerbitzuak | Batek eskatu du neurriak hartzeko Sansaburuko frontoia konpontzeko. Pintatzeko eta saskiak konpontzeko eskatu du. | Frontoia pintatu egin da eta saskiak konpondu. |
| Udaltzaingoa | Sansaburuko frontoiaren inguruan kamera bat jartzeko eskatu du batek, su egitea saihesteko eta erabiltzaileek behar den bezala joka dezaten. | Egungo bideozaintzari buruzko legeak intimitatea kontrolaren aurretik jartzen du. Ondorioz, zaila da kamara horiek jartzeko baimena lortzea. |
| Zerbitzuak | Batek eskatu du Urkitik Txontarako bideko areka garbitzeko. Esaten du bidea garbitzen denean, bazterretan hosto asko gelditzen direla, kutxatila trabatu egiten dela eta, ondorioz, urak gainezka egiten duela. | Areka hau urtean behin garbitzen da. Debemen elkarteko brigadak egiten du lan hau, bera baita landako bideen garbiketaren arduraduna.  |
| Zerbitzuak | Errekatxuko auzokide batek eskatu du berrikusteko zenbat zakarrontzi dauden inguruan, oso zikin egoten da eta. | Eremua berrikusi ostean, ikusten da zakarrontzi kopurua nahikoa dela. Hala ere, indartu egin da Errekatxu 1 zenbakiaren aurrean beste zaborrontzi bat jartzearekin. |
| Zerbitzuak | Bat kexatu da Errekatxuko edukiontzien inguruak oso zikin egoten direlako. | Mankomunitateari bidali zaio kexa edukiontzien ingurua garbitu dezan. Lana egin dutela baieztatu dute. Eremu hori 7 egunetatik 6tan garbitzen da. |
| Zerbitzuak | Batek salatu du Errekatxun eta Urkitik Txontara doan pasealekuan txakur-kaka asko egoten direla. | Mankomunitatea 5 egunetatik 7 egunetan pasatzen da hortik. Gizalege eta kontzientziazio kontua da. Hala ere, Udaltzaingoak zigorrak jartzen dizkie txakur-kaka jasotzen ez duten jabeei, beti ere, arau-haustearen momentuan badaude. Urki eta Txonta eremuei dagokienez, landa eremua denez, Debemen elkarteko brigadak egiten du garbiketa. Hala ere, kexa Mankomunitateari bidali zaio hilabetero eremua berrikusi dezan. |
| Zerbitzuak | Batek ohartarazi du foku baten sareta falta dela Portaleko igogailuaren pasabidean. | Brigadari hori konpontzeko agintzen zaio. |
| Udaltzaingoa | Auzokide batek galdetu du ea posible den abisatzea erdialdea itxita dagoela baita beste gune batzuetan ere, Ubitxan esaterako.  | Eskaera hau aztertuko da jakiteko posible den ala ez panel bat jartzea jakinarazteko, ohikoak ez diren egunetan, erdigunea itxita dagoela. |
| Alkatetza | Batek galdetu du hilerria Txaltxa Zelaitik lekualdatzearen inguruko proiektuaz. | Azken urteotan, ohiturak aldatu egin dira eta gero eta jende gehiagok aukeratzen du ehorzketak egitea. Horregatik, gune berriak berreskuratzen ari dira oraingo hilerrian eta ez dago aurreikusita lekuz aldatzea. |
| Alkatetza | Bat kexu da ez dagoelako Eibarren parke itxirik haurrekin joateko. | Haurrentzako parkeak ixteko proiektu desberdinak egiten ari gara. Zentzu honetan, aurrekontuen baliabideen arabera eta proiektu bakoitzaren zailtasun teknikoaren arabera, bere gauzatzea baloratuko da.  |
| Zerbitzuak | Auzokide batek eskatu du seinaleren bat jartzeko Ubitxa 4 eta 6 non dauden adierazteko; izan ere, kanpoko askok ez dituzte aurkitzen atariak. | Brigadari agintzen zaio seinale bat jartzeko Ubitxa 4 eta 6 zenbakiak non dauden adierazteko. |